მონო

მონო () — მდინარე ტოგოში და ბენინში. ტოგოს ყველაზე უფრო გრძელი მდინარეა. ჩაედინება ბენინის ყურეში ვრცელი მარილიანი ლაგუნების და ტბების სისტემის გავლით, ტოგოს ტბის ჩათვლით. სიგრძე დაახლოებით 467 კმ. წყალშემკრები აუზის ფართობი — 24 495 კმ².

 გეოგრაფია 
მდინარის სათავე მდებარეობს ქალაქ სოკოდეს ჩრდილო-აღმოსავლეთით, ბენინის საზღვარზე. მდინარე მიედინება სამხრეთის მიმართულებით. მდინარის შესართავის გასწვრივ გადის საზღვარი ტოგოსა და ბენინს შორის.

 სამეურნეო მომსახურება 
სანაოსნოა მხოლოდ მდინარის ნაწილი, შესართავთან ახლოს. მდინარის აუზში მოყავთ სიმინდი, იამსი და მანიჰოტი. შესართავიდან 160 კმ-ში აშენებულია ჰესი ნანგბეტო. მშენებლობა დამთავრდა 1987 წელს და აღმოჩნდა ეკონომიკურად საკმაოდ მომგებიანი (თევზაობა წყალსაცავზე, ელექტროენერგიის გამომუშავება). გადასახლებული იქნა 7600-10 000 ადამიანი. დამბამ შეცვალა მდინარის დინების რეჟიმი. არსებობდა მეორე დამბის პროექტი, მაგრამ ეს გეგმა არ იქნა რეალიზებული.

სქოლიო

კატეგორია:ტოგოს მდინარეები
კატეგორია:ბენინის მდინარეები
კატეგორია:სასაზღვრო მდინარეები